  **08.08.2018**

PRESSEMEDDELELSE

**Pernille France er ny Direktør, Country Manager i Danmark hos Unisport, den førende leverandør af idrætsfaciliteter i Norden.**

**Unisport kan byde velkommen til Pernille France som ny Direktør, Country Manager i Danmark. Pernille skal, udover at have ansvaret for den daglige ledelse i Danmark, også styrke Unisports koncernledelsesteam med sine stærke kompetencer indenfor læringsløsninger og kommerciel udvikling i internationalt regi. Pernille tager over efter Jan Lyngemark, som forsætter i Unisport som Sales Manager, Outdoor.**

Pernille er udannet Cand. Merc., og kommer med en solid erhvervserfaring fra både B2C og B2B markedet, bl.a. fra virksomheder som LEGO, Cadbury Schweppes (STIMOROL), Bolia International, Strandgaard & Co., og KOMPAN.

Senest har Pernille været lidt over 7 år hos LEGO Education, der udvikler og sælger læringsløsninger til skoler i mere end 60 lande. Som Senior Director for Marketing and Development havde hun 75 medarbejdere i sit team, og sad med i LEGO Educations Executive Leadership team.

Med et stærkt fokus på løsningssalg, kommerciel udvikling og vækst kombineret med et internationalt syn på virksomhedsstrategi, er Pernille godt klædt på til, i samarbejde med et stærkt medarbejderteam, at bringe Unisport i Danmark til en endnu stærkere position på markedet.

Pernille udtaler; ”Unisport er på en vigtig mission i forhold til at inspirere til mere bevægelse og dermed et sundere samfund. Det bliver utroligt motiverende at arbejde sammen med dygtige kolleger, om at skabe relevante løsninger, projekter og vækst. Jeg glæder mig til at tage hul på denne nye udfordring, og gå en spændende tid i møde med fokus på, at virksomheden når sine mål – i første omgang for 2020”.

**Yderligere information:**

Pernille France, Direktør, Country Manager, +45 5215 9008, pernille.france@unisport.com

Mikko Kilpeläinen, CEO, Unisport, +358 50 542 5884, mikko.kilpelainen@unisport.com

*Unisport er i dag den førende markedsleder indenfor idrætsbelægninger og -udstyr i de nordiske lande. De vigtigste kundegrupper er kommuner, idrætsforeninger og byggefirmaer. Unisport har en proforma omsætning på 130 millioner euro og 300 ansatte i 6 lande. Hovedkontoret ligger i Helsinki. Virksomhederne i Finland, Sverige, Norge, Danmark, Storbritannien og Letland supplerer hinanden produktmæssigt og geografisk. Målet er at nå en betydelig vækst i salget og at blive en førende nordeuropæisk One-stop service partner, hvis koncepter indenfor idrætsfaciliteter skaber det bedste miljø for både idrætsudøvere og tilskuere.* [*www.unisport.com*](http://www.unisport.com)